title: Gen (grupo)
text: GEN u Los GEN ye un grupo de rock alternativo y autochestionau, quala musica ells mesmos claman Rock de serie B.
   
  O grupo naixió en 1997 en a ciudat de Zaragoza y mientres totz istos anyos de trachectoria han quitau quatre discos y tanyiu en una ripa de conciertos por tot Aragón, y difuera d'ell.
  
  Historia
  En l'anyo 1997 un d'os actuals guitarras d'o grupo, Nacho, como conseqüencia d'a suya inquietut por fer un grupo de punk rock, arrocla  a bells chovens musicos baixo lo nombre de GEN. O primer concierto d'ista primera formación sería bells meses dimpués, con tasament cinco cancions, chunto a los grupos Komando Echabarriga y Retroceso, en un concierto que a policía acotolaría antes de no rematar.
  
  Pero no estió ixe o solo problema con a policía. En quitar o suyo primer disco Vuelva usted mañana (1999)  a Policía Nacional saca un d'os cartels que heban penchau por bars y botigas d'a ciudat anunciando a venda d'o disco, acusando-los d'inchurias a la Corona. O chuez Baltasar Garzón, instructor d'o caso, remató archivando-lo sin más conseqüencias t'o grupo.
  
  En o verano de l'anyo 2000 bells problemas internos fan que GEN s'ature y en chenero de 2001, a mans de Raúl y Nacho, naixca un atro prochecto musical clamau Acople, con una formación de nomás guitarra, baixo y bateria.
  
  Con o suyo tercer treballo Dios explota (2005), en o que colabora Enrique "El Drogas" (Barricada) con voces en La humillación ajena, son nominaus a os Premios d'a Musica Aragonesa en as modalidatz de millor canción La humillación Ajena y millor maqueta Dios Explota. En 2007 tornan a estar-ie nominaus, ista vegada ta la categoría de millor canción en luenga minoritaria por La darrera bala, gravada en catalán t'o CD Sons del Matarranya.
  
  Han tanyiu en un burguil de conciertos y festivals, compartindo-ie scenario con atros grupos como Los Suaves, Los Porretas, Reincidentes, La Polla, Kalean, Prau, Visión Túnel, Picore, Mallacán, Los Draps, Barón Rojo, Lendakaris Muertos, Berri Txarrak y asinas asinas.
  
  Discografía
   Vuelva usted mañana (1999).
   Helarte de cagarte (2003).
   Dios explota (2005).
   La guerra es la paz... (2009).
   Del caos al cosmos (2015).
  
  Vidios
   Desconcierto para ellos, 2001
   De viaje, 2009
  
  Vinclos externos
   Blog oficial
   Gen en Myspace
   Gen en Magofermin
  
  Grupos de musica rock
  Grupos de musica d'Aragón
  Grupos de musica en castellano